
Projekteerimistingimuste määramine
(Tiimani tn.3 territooriumile ajutise angaari püstitamine veoautode remonditöökoja tarbeks)

1. ASJAOLUD JA MENETLUSE KÄIK

06.06.2008 a. SCANIA Eesti AS, registrikood 10238872, asukoht Peterburi tee 72, Tallinn, keda esindab juhatuse liige Janno Karu, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Tiimani tn.3 territooriumile ajutise angaari püstitamise ehitusprojekti koostamiseks veoautode remonditöökoja tarbeks. 
Narva linnas Tiimani tn.3 asuv kinnistu, katastritunnusega 51102:004:0025, pindalaga 75 776 m2, sihtotstarbega tootmismaa/transpordimaa, kuulub AS-ile NARVA AUTO vastavalt väljavõttele kinnistusraamatust. AS NARVA AUTO, registrikood 10128184, asukoht Tiimani tn.3, Narva linn, keda esindab juhatuse liige Nikolai Burdakov, andis 06. juunil 2008.a rendile nendele kuuluva katastriüksuse osa (edaspidi nimetatud Maa), pindalaga 3600m2,  SCANIA Eesti AS-ile (edaspidi nimetatud Rentnik). Maa rendileping on sõlmitud tähtajaga kuni 30.06.2010.a. Rendilepingu kohaselt on Rentnikul õigus rendilepingu kehtivuse ajaks Maa hoonestada Scania konteinertöökojaga. 
2. ÕIGUSLIKUD JÄRELDUSED

2.1  Ehitusseaduse §15 lõike 3 kohaselt ajutine ehitis on piiratud ajavahemikuks, kuid mitte kauemaks kui viieks aastaks ehitatud ehitis. 
2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.3  Narva Linnavolikogu 26.08.2004 määruse nr  42/38 “Projekteerimistingimuste määramise õiguse  delegeerimine Narva Linnavalitsusele”  kohaselt on Narva Linnavolikogu delegeerinud Narva Linnavalitsusele õiguse määrata ehitusprojektide projekteerimistingimused ehituspinnaga mitte üle 500 m2.
3. OTSUS

3.1 Määrata projekteerimistingimused Tiimani tn.3 territooriumile ajutise angaari püstitamise ehitusprojekti koostamiseks veoautode remonditöökoja tarbeks järgnevalt:     
	3.1.1  ÜLDANDMED



	3.1.1.1  Tellija
 
	SCANIA Eesti AS, registrikood 10238872
Peterburi tee 72, Tallinn

	3.1.1.2  Asukoht, algandmed                                         
	Narva linn, Tiimani tn.3
Maakasutuse sihtotstarve: tootmismaa/ transpordimaa

	3.1.1.3  Projekteerimistingimused on kehtivad 1 aasta alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 06.06.08.a avaldus nr 1050/1-12 
      Janno Karu - SCANIA Eesti AS juhatuse liige
3.1.1.4.2 Ehitusseadus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2  PROJEKTEERIMISE EESMÄRK




Projekti koostamise eesmärgiks on Tiimani tn.3 territooriumile ajutise angaari püstitamine veoautode remonditöökoja tarbeks.
	3.3  ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Esitada projekti nimetus vastavalt projekteerimistingimustele.

3.3.6 Väljastatud projekteerimistingimused lisada projekti kausta.
3.3.7 Projekti koosseisus esitada originaalkooskõlastused.

3.3.8 Ehitise tehniliste näitajate esitamiseks kasutada ehitisregistri blanketti.
3.3.9 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	3.4 ARHITEKTUURSED JA LINNAEHITUSLIKUD TINGIMUSED


3.4.1   Uute ehitiste arv: 1 (ajutine angaar).
3.4.2   Arhitektuur: kergehitis.

3.4.3   Ajutise ehitise lubatud ehitisalune pind: kuni 500,0 m2.

3.4.4   Ehitise maksimaalne kõrgus: kuni 9,0 m. 

3.4.5   Piirdetarindid: plekk, sandwish-tüüpi seinapaneelid või PVC-kangad. Esitada vähemalt 2 värvilahendust parima tulemuse saavutamiseks. Välisviimistluse pass esitada projekti koosseisus.
3.4.6   Esitada nõuded materjalide tugevusele, kestvusele ning pindade kvaliteedile.

3.4.7   Esitada põhielementide paiknemise joonised, lõiked ja põhilised sõlmed. 

3.4.8   Keskkonnakaitsemeetmed, tuleohutusmeetmed ja jäätmekäitlus: lahendada projekti koosseisus.
3.4.9 Asendiplaan: näidata tehnovõrgud, olemasolevad ja lammutatavad ehitised, valgustimastide, sõidu- ja kõnniteede ning parkimiskohtade paiknemine, määratleda pinnakatted, näidata liiklusskeem jne. 
3.4.10 Projekti koosseisus esitada lisaks:   
- situatsiooniskeem,
- vundamendi, karkassi sammaste ning põranda plaanid, 

- vundamendi lõige, betooni ja armatuurivarraste spetsifikatsioon,

- ehitise püstlõige,

- värvivaated koos värvikoodidega,

- materjalide ja põhielementide spetsifikatsioon,

- väravate eksplikatsioon jne.

	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  KOOSKÕLASTUSED




3.6.1    Ida-Eesti Päästekeskuse Narva Keskkomando.

3.6.2    Ida-Virumaa Keskkonnateenistus.
3.6.3    Krundi omanik.

3.6.4    Narva Linnavalitsuse Arhitektuuri- ja Linnaplaneerimise Amet.

	4. RAKENDUSSÄTTED




4.1    Korraldus jõustub teatavaks tegemisest.
4.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates  korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

